
SADRŽAJ 

PROSLOV 


Oblik ove zbirke odgovara veoma posebnom načinu naukovnog 
izlaganja, i otuda, također, jednoj posebnoj potrebi duhovnog 
usvajanja. U nekim prilikama, čitatelj može biti rad da u misao autora 
zađe prilježnim istraživanjem jedne od njegovih knjiga; u nekim 
drugim prilikama, ili u nekim drugim uvjetima, umjesto ovog načina 
usvajanja radije će odabrati jedno drugo, manje zahtjevno, i donekle 
bezbrižno istraživanje, koje bi se moglo usporediti sa meditativnom 
šetnjom vrtom. Baš kao onda kada izaberemo neko štivo koje ćemo 
čitati tokom putovanja, koje nam neće biti osobito naporno, ali uz 
koje barem nećemo protraćiti svoje vrijeme; takvo štivo, iako nužno 
ne mora biti lagano po svojoj temi, može biti olakšano slobodnim 
tokom svoga izlaganja. 

lako inicijativa i naslov ove zbirke ne dolazi od nas, ipak sma- 
tramo prikladnim da damo naše dopuštenje za ovakav način 
prikazivanja naše misli. Štaviše, precedensi — ako se tako može reći 
— ovakvog književnog žanra, mogu se naći u našoj knjizi Duhovne 
perspektive i ljudske činjenice'; u ovome radu, misao autora je 
podastrta, ne u obliku članka ili poglavlja, nego u obliku izabranih 
odlomaka preuzetih iz neobjavljenih spisa i pisama. Možda bi bilo 
vrijedno spomenuti činjenicu da smo ovakav slobodni i isprekidani stil 
koristili u našem prvom radu, napisanom na njemačkom jeziku i 
naslovljenom kao Urbesinnung 


1 Perspectives spirituelles etfaits humains, Maisonneuve £: Larose, 1989. {Spiritual 
Perspectives and Human Facts, World Wisdom, Bloomington, IN, USA, 2007.) 


( Praiskonska meditacija"); teme prikazane u ovom radu razrađivane 
su u našim kasnijim francuskim knjigama. 

Izabirući odlomke za ovu zbirku, priređivač se pobrinuo da u nju, 
između ostalog, budu uvedeni i tekstovi koji će govoriti o dunovnom 
životu u njegovim jednostavnim i konkretnim obzirima, tako da ovi 
Biseri hodočasnika mogu ponuditi jedan uravnotezem napoj iz kojeg 
niko neće biti izuzet; to je ono što sami naslov ove zbirke sveukupno 
izražava, a što pretpostavlja jedno duhovno hodočašće koje se ne 
ograničava samo na metafiziku, vec koje obuhvata, na neki način, "sve 
što je ljudsko." ) 


Frithjof Schuon 


RIJEČ PRIREĐIVAČA 


Prilikom prikupljanja ovih izvadaka iz spisa Frithjofa Schuona, naša 
je namjera bila ponuditi čitatelju poruku upućenu srcu a ne samome 
razumu; kada kažemo "srce" mi tada ne mislimo na sjedište osjećanja, 
nego na sjedište duhovne intuicije ili intelekcije, u smislu izravne — a 
ne samo mentalne — spoznaje objekta. Iz tog razloga smo zaobišli 
sva naukovna izlaganja ili bilo kakva autorova akademska 
razmatranja, što ipak nije učinilo ovu zbirku ništa manje podatnom za 
odražavanje sveg bogatstva i dubine njegovog učenja. 

Smatrali smo da će podnaslov "aforizmi i duhovna učenja" biti od 
pomoći pri usmjeravanju budućeg čitatelja, iako ovi aforizmi izvorno 
nisu pisani u obliku aforizama. Ipak, blagodareći njihovoj jezgrovitosti 
i izražajnoj snazi, ovi izvadci — koji su izvedeni iz knjiga, jednako kao 
i neobjavljenih dokumenata — prilično dobro pristaju ovoj definiciji. 
Po svojoj odlici duhovnosti, ova učenja otkrivaju stupanj mudrosti 
svoga autora, kao i njegovu ulogu: Schuon je, zacijelo, bio jedan od 
najeminentnijih izlagatelja sophia-e perennis, "vječne mudrosti." A ova 
mudrost je "vječna" zato što prenosi istine koje su bezvremeni, 
praiskonski, i univerzalni izrazi samo jedne Istine ili samo jedne 
jedinstvene Zbilje, koja se nalazi izvan svih konfesionalnih zabojenja i 
osobnih mišljenja. Kao znanje "Onoga što jeste," ta sophia se nalazi na 
prijestolju srca-intelekta, tog čovjekovog duhovnog središta, iz kojeg 
se izvjesnost i objektivnost spušta na mudraca, koji "vidi Boga u 
svemu i sve u Bogu" — da upotrijebimo Schuonove vlastite riječi. Svaki 
od Bisera u ovoj zbirci svjedoči o univerzalnoj 


naravi Mudrosti, pa bilo da se odnosi na duhovni život, znanje, ljubav, 
molitvu, vjeru, vrlinu, ljepotu, sreću, sveto ili Božansko. 

ičio samo na prenošenje mnogolikih izraza ove sophia-e svojim peron 
hovni lanac prenošenja, koja je po svojoj objektivnoj spoznaji Zbiljnoge 
1, pozvana da vodi učenike na putu duhovnog ozbiljenja u okrilju jedi 
vi svjetionik u kojeg putnik može položiti svoje apsolutno pouzdanje c 


Kao i u slučaju svih meditativnih tekstova, ove stranice je bla- 
godarno čitati pomalo, u jednom odmjerenom pristupu, korakom 
hodočasnika koji napaja svoju dušu, bez žurbe, ljepotama stvorenog i 
svetošću, i koji odatle može poprimiti miris koji donosi 
pounutarnjenje prijemčivoj duši. Četiri kvalitete koje su izgrađivale 
Schuona od njegove najranije mladosti bile su Istinito, Uzvišeno, 
Plemenito, i Lijepo: u ovoj zbirci ih možemo naći sve. 


Thierry Beguelin 


BISERI HODOČASNIKA 


+ Zemaljski život ima vrijednost samo u pogledu nebeskog života. 


Nužno je, zapravo, razlučiti između prirodnog života, koji je od 
Središta odvodeći, i nadprirodnog života, koji je ka Središtu privlačeći; 
prvi, dušu odvlači od Boga i odvodi je unutar svijeta, dok drugi dušu 
odvlači od svijeta i vraća je natrag ka Bogu. Prirodni ili od Središta 
odvodeći život sadržava učinak rasipanja i učinak sabijanja: s jedne 
strane, profani ili svjetovni čovjek gubi se u mnoštvu stvari, dok, s 
druge, postaje stvrdnut u svojim strastvenim vezivanjima. Nadprirodni 
život, baš naprotiv, sadržava učinak opuštanja i učinak usredsređenja: 
s jedne strane, duhovni čovjek opušta se prema Unutarnjem, dok, s 
druge, postaje sjedinjen s Jedincatim; prvo je u funkciji potonjeg. 


+ Zapravo, ono što razdvaja čovjeka od božanske Stvarnosti nije ništa 
drugo osim tanahne pregrade: Bog je beskrajno blizu čovjeku, ali 
čovjek je beskrajno daleko od Boga. Za čovjeka, ova pregrada je 
planina; čovjek stoji pred planinom koju mora ukloniti vlastitim 
rukama. On kopa zemlju, ali uzalud, planina ostaje; čovjek ipak 
nastavlja kopati, s imenom Boga. I planina nestaje. Kao da je nikada 
nije ni bilo. 


= Protuslovlje ljudskoga stanja je u tome da ništa ne može biti 
suprotnije nama od zahtijeva da nadiđemo sebe, i da opet ništa ne 
može biti suštinskije naše od srži ovog zahtijeva ili plodova ovog 
samonadilaženja. 


+ Naša bogolikost podrazumijeva da je naš duh sazdan od ap- 
solutnosti, naša volja od slobode, i naša duša od darežljivosti; 
gospodariti sobom i nadići sebe znači ukloniti sloj leda ili tame koji 
drži u zatočeništvu istinsku narav čovjekovu. 


= Čovjek nema svoj kraj u sebi samome; on zavisi, kao i cijeli svijet, 
od Uzroka koji određuje sve i koji je mjera svega, i od kpjeg mi ne 
možemo pobjeći. Jedino što možemo, jeste da se primaknemo ovome 
Uzroku zbog naše vlastite sreće, ili da se Uklonimo od Njega na našu 
vlastitu štetu. 


+ Čovjek je stvoren za ono što je u stanju zamisliti; same ideje 
apsolutnosti i transcendentnosti podjednako su dokaz duhovne 
prirode čovjekove kao i nadzemaljske odlike njegove sudbine. 


= Jedan od ključeva razumijevanja naše istinske prirode i naše krajnje 
sudbine jeste činjenica da stvari ovoga svijeta nikada ne mogu biti 
srazmjerne stvarnom opsegu naše inteligencije. Naša inteligencija je 
načinjena za Apsolut, ili je ništa. Jedino Apsolut dariva našoj 
inteligenciji snagu da u cijelosti postigne ono što ona može postići, i 
da u cijelosti bude onim što ona jeste. Na sličan način, u slučaju volje, 
koja nije ništa više do produljenje i nadopuna inteligencije: ciljevi koje 
ona sebi svakodnevno postavlja, ili koje joj život nameće, nisu 
srazmjerni čitavoj punini njezinog opsega; jedino je "božanska 
dimenzija" to što može zadovoljiti žeđ za izobilnošću u našem 
htijenju ili u našoj ljubavi. 


+ Bilo nam drago ili ne, mi živimo okruženi tajanstvima, koja nas 
logički i egzistencijalno povlače ka transcendentnosti. 


+ IZ vida se nikada ne smije izgubiti poziv čovjekov: svjesnost 
Apsolutnog u svijetu možebitnog. 


+ Put prema Bogu uvijek uvodi obratnost: od vanjskosti se mora preći 
ka unutarnjosti, od mnoštva ka jedinstvu, od rasijanosti_ ka 
usredsređenju, od egoizma ka odijeljenosti, od strasti ka smirenosti. 


= Smirenost znači održavanje sebe, takoreći, iznad oblaka, u vedrini i 
hladnoći praznine i daleko od svih neskladnosti zemaljskog svijeta; to 
znači nikada ne dopustiti duši da se rasprši u ćorsokacima nemira, 
gorčine, i potajne pobune, jer nužno je da se čuvamo od implicitnog 
optuživanja Bitka kada optužujemo neki fenomen. 


= Također bismo rekli da se smirenost sastoji iz prepuštanja toj 
sudbini, u isti mah jedinstvenoj i trajnoj, koja je sadašnji trenutak, tom 
putujućem "sada" kojeg niko ne može izbjeći i koji u svojoj supstanci 
pripada Vječnom. Čovjek koji je svjestan prirode čistoga Bitka 
dobrovoljno ostaje u trenutku kojeg mu je Nebo dodijelilo; on žudno 
ne stremi ka budućnosti, niti milo ili tužno prebiva u prošlosti. Čista 
sadašnjost je trenutak Apsoluta: sada — ne jučer, ne sutra — mi 
stojimo pred Bogom. 


= Mi smo u stalnome djelovanju jer vjerujemo da imamo motiv Za to, 
to će reći, jer u obzir uzimamo samo akcidentne, umjesto da gledamo 
prema Supstanci; pojave nas povlače u zlokobni vrtlog i tjeraju da 
zaboravimo kako u sebi nosimo ono što tra— žimo izvan. 


+= Glavna poteškoća duhovnog života je održati jednostavan, 
kvalitativan, nebeski položaj u složenom, kvantitativnom, Ze- 
maljskom okruženju. 


+ Postoji vanjski čovjek i unutarnji čovjek; prvi živi u svijetu i trpi 
njegove utjecaje, dok drugi gleda prema Bogu i živi na molitvi. Sada, 
nužno je da se vanjski čovjek ne potvrdi nauštrb unutarnjeg čovjeka; 
upravo je obratno to što se mora dogoditi. Umjesto da obezvrijedimo 
vanjskoga čovjeka i dopustimo unu-— tarnjem čovjeku da umre, nužno 
je da dopustimo unutarnjem čovjeku da se proširi, i da brige 
vanjskoga čovjeka povjeri Bogu. 


+ Kada se povučemo u unutarnje, onda nam se unutarnje, na način 
nadoknađenja, počinje pokazivati u vanjskome. Plemenitost duše 
znači imati smisao za pralikove. 


= Svijet nas raspršuje, a ego nas sabija; Bog nas iznova sabire i 
opušta, On nas umiruje i oslobađa. 


+ Inteligencija bi itekako mogla potvrditi metafizičke i eshatološke 
istine; imaginacija — ili podsvjesno — nastavlja čvrsto vjerovati u 
svijet, ne u Boga, niti u budući život; svaki čovjek je a priori dvoličan. 
Put je upravo prolaz od prirodne dvoličnosti ka duhovnoj iskrenosti. 


= Jedino je kroz obogotvorujuću unutarnjost, ma kolika bila njezina 
cijena, čovjek savršeno u skladu sa svojoj prirodom. 


= Vrijednost čovjekova prebiva u njegovoj svjesnosti Apsolutnog, i 
shodno tome u cjelovitosti i dubini te svjesnosti; izgubivši je iz vida 
uranjanjem u svijet pojava predočenih takvim kakve one po sebi jesu, 
čovjek na nju mora biti podsjećan nebeskom Porukom. U osnovi, ova 
poruka dolazi od "njega samoga," naravno, ne od njegovog 
iskustvenog "ja," nego od njegovog imanentnog jastva, koje je 
zapravo ono Boga i bez kojeg ne bi bilo ni ljudskog, ni anđeoskog), niti 
bilo kojeg drugog "ja"; vjerodostojnost Poruke izvire iz činjenice da je 
ona ono što jesmo mi, i u nama samima i izvan nas. U dubinama 
transcendencije počiva imanencija, a u dubinama imanencije, 
transcendencija. 


+ Da bi bio sretan, čovjek mora imati središte; sada, ovo središte je, 
iznad svega, sigurnost u Jedno. Najveća nedaća je gubitak središta i 
prepuštanje duše hirovima pograničnosti. Biti čovjek, znači biti u 
Središtu; to znači biti Središtem. 


+ Duša se mora povući iz rasutosti svijeta; to je kvaliteta Unu- 
tarnjosti. Potom, volja mora pobijediti pasivnost života; to je kvaliteta 
aktualnosti. Na kraju, duh mora nadići nesvjesnost ega; to je kvaliteta 
jednostavnosti. Zamijetiti Supstancu intelektualno, iznad buke 
akcidenata, znači ozbiljiti jednostavnost. Biti jedan, znači biti 
jednostavan; jer jednostavnost je Jednome što je i unutarnjost središtu 
ili aktualnost sadašnjosti. 


+ Umjesto da voli svijet, čovjek mora biti zaljubljen u Unutarnje, koje 
je izvan stvari, izvan mnoštvenosti, izvan egzistencije. Isto tako, 
čovjek mora biti zaljubljen u čisti Bitak, koji je izvan djelovanja i izvan 
misli. 


= Voljeti Boga ne znači gajiti osjećanje — to jeste, nešto što mi 
uživamo bez da znamo da li Bog to uživa — već radije ukloniti iz duše 
ono što sprječava Boga da u nju uđe. 


= Ljubav prema Bogu je prije svega vezivanje inteligencije za Istinu, 
potom vezivanje volje za Dobro, i na kraju vezivanje duše za Mir 
kojeg daju Istina i Dobro. 


+ Spoznati Boga, znači voljeti Ga, a ne voljeti Njega, znači ne spoznati 
Ga. 


+ Nismo mi ti koji spoznajemo Boga, nego je Bog taj koji spoznaje 
Sebe u nama. 


+ Sve što smo u stanju spoznati, mi nosimo unutar sebe, stoga je to 
ono što mi jesmo; a to je i razlog zašto smo u stanju spoznati to. 


+ Tvrditi da znanje kao takvo može biti samo relativno, isto je što i 
reći da je ljudsko neznanje apsolutno. 


= Volja upućena ka Dobru i ljubav upućena ka Ljepoti, nužni su 
pratitelji spoznaje Istine, i njihovi utjecaji su nesagledivi. 


= Lijepo nije ono što volimo, niti zato što ga volimo, već ono što nas, 
po svojoj objektivnoj vrijednosti, primorava da ga volimo. 


= ljepota, bez obzira na korist koju bi čovjek iz nje mogao izvesti, 
temeljno pripada svome Stvoritelju, koji kroz nju projicira u svijet 
pojavnosti nešto od Svoga Bitka. 


+ Opažanje ljepote, koje je strogo jednačenje a ne subjektivna 
pričina, suštinski podrazumijeva, s jedne strane, Zadovoljstvo 
inteligencije i, s druge, osjećaj sigurnosti, beskrajnosti, i ljubavi. 
Sigurnosti: zato što je ljepota ujedinjuća i zato što isključuje, nekom 
vrstom muzičke očiglednosti, raspukline sumnje i brige; beskrajnosti: 
zato što ljepota, svojom samom muzikalnošću, otapa svu tvrdoću i 
ograničenja, oslobađajući tako dušu njezine uskosti, pa makar samo 
na malen i dalek način; i ljubavi: zato što ljepota zaziva ljubav, to će 
reći, zato što ona poziva u ujedinjenje i time u ujedinjujuće 
poništenje. 


le 


= Ljepota, ljubav, sreća: čovjek čezne za srećom zato što je Bla-— 
ženost, koja je stvorena od ljepote i ljubavi, njegova sama sup- 
stanca. 


= Ljepota i ljubav prema Ljepoti, daju duši sreću kojoj ona teži po 
svojoj samoj naravi. Ako duša želi biti sretna na jedan bezuvjetan i 
trajan način, onda ona mora nositi ljepotu u sebi; sada, duša to može 
postići jedino ozbiljivanjem Vrline, koju bismo također mogli nazvati 
Dobrotom, ili Pobožnošću. 


= Sreća je religija i karakter; vjera i vrlina. Činjenica je da čovjek ne 
može naći sreću unutar vlastitih granica; njegova sama priroda 
osuđuje ga da nadiđe sebe, i u tom nadilaženju, da oslobodi sebe. 


+ Nadići sebe: to je veliki imperativ ljudskoga stanja; pored ovog 
postoji i drugi koji ga predviđa i, u isto vrijeme, produljuje: gospodariti 
sobom. Plemenit čovjek je onaj koji gospodari sobom; svet čovjek je 
onaj koji nadilazi sebe. Plemenitost i svetost su imperativi ljudskoga 
stanja. 


NG) 


= Svetost je san ega i budnost besmrtne duše — ega, hranjenog 
psjetilnim utiscima i ispunjenog željama, i duše, oslobođene i 
kristalizirane u Bogu. Talasajuća površina našega bića mora spavati, i 
stoga se mora povući iz slika i instinkata, dočim dubine našega bića 
moraju biti probuđene u svjesnosti Božanskoga, užižući tako, poput 
nepokretnog plamena, tišinu svetoga sna. 


+ Svetost je suštinski kontemplativnost: to je intuicija duhovne prirode 


stvari; duboka intuicija koja određuje cijelu dušu, i stoga cijelo biće 
čovjekovo. 

= Svetac je čovjek koji djeluje kao da je umro, a onda se vratio u Život; 
i prestajući tako biti "svoj," u zemaljskom smislu, on nema apsolutno 
nikakve želje da se vrati u taj san, već održava sebe u nekoj vrsti 
budnosti koju svijet, u svojoj uskosti i nečistoći, ne može razumjeti. 


+ Za mudraca je svaka zvijezda, svaki cvijet, metafizički dokaz 
Beskrajnoga. 


"UG 


+ Ovo je veliki apsurd: da ljudi žive bez vjere na jedan nečovječno 
horizontalan način, u svijetu u kojem sve što priroda nudi svjedoči o 
nadprirodnom, onostranom, i božanskom — o vječnom proljeću. 


= Vjera znači kazati "da" Bogu. Kada čovjek kaže "da" Bogu, Bog kaže 


"da" čovjeku. 


= Vjera kao takva ne ishodi iz naše misli, ona dolazi prije nje; ona je 
čak i prije nas. U vjeri smo izvan vremena. 


= Božanski pralik vjere je "da" koje Bog kazuje Samome Sebi; to je 
Logos koji, s jedne strane, ogleda Božansku Beskrajnost, i koji ju, s 
druge strane, prelama. 


+ Ako je vjera tajanstvo, to je onda zato što je njezina priroda 
neizreciva u mjeri u kojoj je duboka, jer nije moguće u potpunosti 
prenijeti riječima to viđenje koje je još uvijek slijepo, i tu slijepost koja 
već Vidi. 


+ Nevjernik, na zemlji, vjeruje samo u ono što vidi; vjernik, na Nebu, 
vidi sve ono u što vjeruje. 


= Vjera bez Istine je hereza; Znanje bez Vjere je dvoličnost. Djelo bez 
Vrline je ponos, i Vrlina bez Djela je ispraznost. 


= Vrlina je zraka božanske Ljepote, u kojoj mi sudjelujemo kroz našu 
prirodu ili kroz našu volju, s lakoćom ili s poteškoćama, ali uvijek po 


milosti Božijoj. 


= Pristupa Srcu nema bez vrlina. 


= Vrlina je saobraženost duše sa božanskim Modelom i sa du- 
hovnim radom; saobraženost ili sudjelovanje. Suština vrlina je 
praznina pred Bogom, koja dopušta božanskim Kvalitetama da uđu u 
srce i da sjaju u duši. Vrlina je ospoljenje čistoga srca. 


+ Težiti savršenstvu: ne zato što želimo biti savršeni zarad naše 
vlastite slave, već zato što je savršenstvo lijepo a nesavršenstvo ružno; 
ili zato što je vrlina samo/očigledna — to će reći u skladu sa Zbiljnim. 


= Vrlina se sastoji od otvaranja slobodnog prolaza, u duši, za tjepotu 


Boga. 


= Vrlina odijeljena od Boga postaje ponos, baš kao što ljepota 
odijeljena od Boga postaje idol; vrlina vezana za Boga postaje Svetost, 
baš kao što ljepota vezana za Boga postaje sakrament. 


= Svaka vrlina je sudjelovanje u Ljepoti Jedinoga i odgovor na Njegovu 
Ljubav. 


+ U korijenu svih poroka nalazi se ponos; Vrlina je u suštini svje- 
snost prirode stvari, koja postavlja ego na njemu pripadajuće mjesto. 


+ Ponos znači smatrati sebe onim što nismo i podcjenjivati druge; 
samopoštovanje znači znati ono što jesmo i ne dopustiti sebi da 
budemo poniženi. 


= Veoma blizu ponosu jest sumnja, ogorčenost, i očajanje; veliko Zlo, 
za čovjeka, nije samo udaljavanje od Boga, nego i sumnjanje u 
Njegovu Milost. To znači ne uvidjeti da, i u samim dubinama bezdana, 
uže spasenja je uvijek tu: Božija Ruka je ispružena, pod uslovom da 
imamo poniznosti i vjere koji će nama dopustiti da je prihvatimo. 


Kada je Bog odsutan, ponos nužno popunjava prazninu. 


+ Uklanjajući poroke, mi dopuštamo Božijim vrlinama da prodru u 
našu dušu; također bi se moglo reći da smo mi ti koji zalaze u vrlinu. 
Ne budi tašt u pogledu kvalitete; ne vjeruj da "ja sam taj koji je vrlina"; 
ne budi zadovoljan sobom u svjesnosti vrline; ne čini je osobnom. 
Ipak, budući da čovjek, "stvoren na sliku Boga," posjeduje dar 
inteligencije, on je ipso facto obdaren i objektivnošću; on ne može a 
da ne bude svjestan vrline koja se očituje u njegovoj duši; i pošto 
mora priznati da drugi posjeduju vrline, on ne može poreći 
mogućnost da ih i on sam posjeduje. Ali on nije vezan za pripisivanje 
ove vrline sebi osobno; on je vezan Za vrlinu kao takvu, i prema tome 
za osjećanje da sve vrline dolaze od Boga i pripadaju Bogu. 


lako možemo biti svjesni izvjesnih kvaliteta, koje su prividno naše 
vlastite, mi ipak nismo u stanju premjeriti sebe mjerama Apsoluta. Ma 
šta mogla biti naša vrijednost, ona je uvijek ništa ; u odnosu na 
Božanstvo; mi stoga tratimo svoje vrijeme dumajući o ničemu. Jedino 
što za nas ima ikakvog značaja, jeste spasotvorna svijest o 
Apsolutnom ili, što ljudski govoreći izlazi na isto, ljubav prema Bogu. 


= Ja sam ja, a ne neko drugi; i ja sam ovdje, takav kakav jesam; i to se 
nužno događa sad. Šta mi je činiti? Prva stvar koja se nameće, i ujedno 
jedina koja se nameće na jedan apsolutan način, jeste moj odnos s 
Bogom. Ja se sjećam Boga, i u ovom sjećanju i kroz njega, sve je 
dobro, jer ono je Božije. Sve ostalo je u Rukama Njegovim. 


+ Biti spašen, i voditi druge ka spasenju, u tome prebiva naš 
cjelokupan poziv. 


+ Dosezanje spasenja popraćeno je svjesnošću da i drugi imaju 
koristi od toga. 


+ Duhovno ozbiljenje je teoretski najlakša stvar, i praktički najteža 
stvar koja postoji. Najlakša: pošto je dovoljno misliti o Bogu; najteža: 
pošto je ljudska priroda zaboravnost Boga. 


= S jedne strane, čovjek se mora prepustiti da bude to što jeste, i s 
druge strane, on mora postati mjestom Božanske Prisutnosti. Svako 
"ja" u počelu može biti prijenosnik Sepstva, i osloboditi se tako, u 
dostatnoj mjeri, od možebitnosti. 

S jedne strane, čovjek se mora prepustiti da bude gdje jeste, i s 
druge strane, on mora preobraziti to mjesto u Središte kroz 
Prisjećanje Boga; jer gdje god je Bog zazvan, gdje god je On očitovan, 
tu je i Središte. 

S jedne strane, čovjek se mora prepustiti da živi u trenutku u kojem 
živi, i s druge strane, on mora preobraziti ovaj trenutak u Vječnu 
Sadašnjost u kojoj svaki trenutak postaje Prisjećanjem Boga; jer kad 
god je Bog zazvan, kad god je On očitovan, mi smo u Vječnosti. 


= Potrebno je spoznati "sadržitelj" i ne rasplinuti se u sadržajima. 
"Sadržitelj" je, na prvom mjestu, neprestano čudo egzistencije; zatim, to je 
čudo svjesnosti ili inteligencije; i potom, čudo užitka koji, poput šireće ili 
stvarajuće moći, ispunjava, takoreći, egzistencijalne i intelektualne 
"prostore." 


+ Biti inteligentan, znači znati kako razlučiti između suštinskog i 
sporednog); ali, to također znači imati predosjećaj za suštine i pralikove u 
pojavama. Drugim riječima, inteligencija može biti ili razlučujuća ili 
kontemplativna, osim ako se ne desi da razlučenje i kontemplacija stoje u 
ravnoteži. 


= Normalno i praiskonski, ljudska inteligencija ozbiljuje savršenu 
ravnotežu između inteligencije mozga i inteligencije srca: prva je 
racionalna mogućnost sa različitim sposobnostima koje se za nju 
vežu; druga je intelektualna i duhovna intuicija, ili drugim riječima, to 
je onaj eshatološki realizam koji dopušta čovjeku da izabere 
spasujuću istinu čak i postrance svakog mentalnog spekuliranja. 
Srčana inteligencija, čak i kada je svedena na minimum, uvijek je u 
pravu; upravo iz nje se objavljuje naša vjera kad god je ona duboka i 
nepotresiva, a takva je inteligencija velikog broja svetaca. 


= Čovjekova misao, ili njegova inteligencija, stvorena je za Božansku 
Istinu, a čovjekovo srce, ili njegovo biće, stvoreno je za božansku 
Prisutnost. 


% Naš um je mali kada se poistovjećuje s akcidentima dok zaboravlja 
Supstancu; i velik, u mjeri u kojoj je svjestan Supstance čak i dok 
opaža akcidente. 


= Tajanstvo izvjesnosti ogleda se u činjenici da je, s jedne strane, 
istina upisana u samoj supstanci našega duha — s obzirom da smo 
stvoreni na sliku Boga — i da, s druge strane, mi nismo ništa drugo do 
ono što možemo znati; sada, mi možemo znati sve što jeste, i Ono 
što jedino jeste. 


+ Spoznati Božanski Objekt znači umrijeti za njega i u njemu, eda bi 
se on mogao roditi u nama. 

Kada ne bi bilo čistoga Intelekta — tog intuitivnog i nepogrješivog 
fakultativa imanentnoga Duha — tada ne bi bilo ni razuma, jer čudo 
razumijevanja može biti objašnjeno i opravdano jedino čudom 
intelekcije. Životinje nemaju razuma jer nisu u stanju zamisliti 
Apsolut; drugim riječima, ako čovjek posjeduje razum, a sa njim i 
jezik, to je onda zato što on, u počelu, ima pristup nadrazumskom 
viđenju Zbiljnoga i, samim tim, metafizičkoj izvjesnosti. Inteligencija 
životinja je djelovita, inteligencija čovjekova je potpuna; a ova 
potpunost ne može se objasniti ničim drugim osim onom 
transcendentnom  zbiljnošću za koju je ova inteligencija 
proporcionirana. 


+ Zapravo, ako metafizičko znanje ostaje biti čisto mentalno, onda 
ono praktički ničemu i ne vrijedi; znanje je vrijedno jedino pod 
uslovom da se produljuje kroz ljubav i kroz volju. Prema tome, cilj 
puta je, prije svega, da popravi ovaj urođeni slom, a zatim — i na 
osnovu toga — da donese uspinjanje ka Vrhovnom Dobru, koje je, po 
tajanstvu imanentnosti, naše istinsko Biće. 


+ Osnova duhovnoga uspeća jeste da je Bog čisti Duh i da Mu čovjek 
nalikuje temeljno kroz inteligenciju; čovjek putuje ka Bogu pomoću 
onoga što je u njemu najsaobražajnije s Bogom, naime intelektom, 
koji je u isto vrijeme i pronicanje i kontemplacija, i koji kao svoj 
"nadprirodno prirodni" sadržaj ima Apsolutno koje prosvjetljuje i 
oslobađa. 


Xi 


= Svjesnost Apsolutnog je prerogativ ljudske inteligencije, i također 


njezin cilj. 


+ Da Boga nije, ni svjesnosti ne bi bilo. Jednostavna činjenica 
subjektivnosti je dokaz Boga, baš kao i svih nematerijalnih zbiljnosti. 


= Naša svjesnost Apsolutnog mora postati za nas našom drugom 
prirodom, koja nas oslobađa od vrtloga i zaokreta, ćorsokaka i 
bezdana možebitnosti. 


+ Temeljno postoje samo tri čuda: egzistencija, život, inteligencija; sa 
inteligencijom, krivulja koja polazi od Boga zatvara se u sebi samoj 
poput prstena, koji u stvarnosti nikada nije bio odijeljen od 
Beskrajnog. 


+ Inteligencija, utoliko što nam pripada, nije dostatna samoj sebi, već 
ima potrebu za plemenitošću duše, za pobožnošću i vrlinom, kako bi 
se mogla izdići iznad svoje ljudske pojedinosti i iznova ujediniti u 
inteligenciji kao takvoj. 


+ Objektivnost, po kojoj je ljudska inteligencija razlučena od Žži- 
votinjske, ne bi imala svog dostatnog razloga bez mogućnosti da 
zamisli apsolut ili beskraj, ili bez smisla za savršenost. 


+ Objektivnost je suština inteligencije, ali inteligencija je veoma često 
daleko od toga da bude u skladu sa svojom suštinom. 


= Inteligencija je lijepa samo onda kada ne uništava vjeru, a yjera je 
lijepa samo onda kada se ne suprotstavlja inteligenciji. 


+ Vjera je mir srca koji se izvija iz skoro bezgranične izvjesnosti, i 
stoga izmiče zakonima sumnje po svojoj samoj naravi; ljudska 
inteligencija je načinjena za transcendentno, pod rizikom da, u 
obratnom, ne bude ništa više do puko umnožavanje životinjske 
inteligencije. Vjera, dakle, osim svoga upotpunjenja svojim 
sadržajima, predstavlja i našu pripravnost da spoznamo prije samog 
spoznavanja; štaviše, ova pripravnost je već znanje utoliko što se 
izvodi iz urođene mudrosti, koja je, precizno govoreći, objavljeni 
sadržaj vjere koju je pozvana oživjeti. 


Činjenica da se duhovni realizam, ili vjera, odnosi na inteligenciju srca, 
a ne na inteligenciju razuma, dopustit će da shvatimo kako je u 
duhovnosti moralna kvalifikacija važnija nego  Intelektualna 
kvalifikacija, i to daleko važnija. 


= Sinteza i supstanca moralnih kvaliteta ili vrlina je pobožnost: 
cjeloviti stav čovjeka pred Licem Božijim, sazdan od straha is- 
punjenog štovanjem i ljubavi ispunjene uzdanjem. 


= Čovjek ne može voljeti Boga bez da Ga se boji, baš kao što ne može 
voljeti bližnjeg svoga bez da ga poštuje; ne imati strah od Boga, znači 
ne dopustiti mu da pokaže Svoju milost. 


= Bez straha od Boga kao osnove, ništa nije duhovno moguće, jer 
odsutnost straha je nedostatak znanja o sebi. 


= Bojati se Boga, prije svega znači vidjeti, na razini djela, posljedice u 
uzrocima, kaznu u grijehu, patnju u zabludi; voljeti Boga, prije svega 
znači odabrati Boga, to će reći, dati prednost onome što nas približava 
Njemu nad onim što nas udaljava od Njega. 


"Ako mi moramo voljeti Boga, i ako moramo voljeti Njega više nego 
nas same i više nego naše bližnje, to je onda zato što ljubav postoji 
prije nas samih i zato što mi izviremo iz nje; mi volimo snagom 
činjenice našeg samog postojanja. 


+ Čovjek je u stanju spoznati, htjeti, i voljeti. Mi spoznajemo Boga 
razlučujući Ga od onoga što nije On i prepoznavajući Ga u onome što 
svjedoči o Njemu; mi hoćemo Boga obavljajući ono što nas vodi ka 
Njemu i odustajući od onoga što nas uklanja od Njega; i mi volimo 
Boga voleći da Ga spoznamo i ozbiljimo, i voleći ono što svjedoči o 
Njemu, oko nas baš kao i u nama samima. 

+ Bog je Sve što jeste, mi moramo spoznati Njega, ili voljeti Njega 
svim što jesmo mi; kvaliteta Objekta zaziva kvalitetu subjekta. 
"Spoznati" Boga znači imati najsavršeniju moguću svjesnost Njega; 
"voljeti" Boga znači stremiti ka Njemu na najsavršeniji mogući način. 


= Dar sebe Bogu je uvijek dar sebe svemu; dati sebe Bogu — pa 
makar to bilo od svakoga skriveno — znači dati sebe čovjeku, jer ovaj 
dar sepstva ima žrtvenu vrijednost neizmjernog obasjavanja. 


+ Svjesnost Bitka, ili božanske Supstance, oslobađa nas od tjeskobe, 
nemira, buke, i sitničavosti; to je opuštenost, smirenost, tišina, i 
uzvišenost. Svaki čovjek duboko u svom srcu voli čisti Bitak, 
nepovrjedivu Supstancu, ali ova ljubav je zakopana ispod sloja leda. 
Svaka je ljubav, u svojoj dubini, stremljenje akcidenta prema 
Supstanci i, samim tim, želja za samougasnućem. 


+ Zagasiti sebe u Volji Božijoj, u isto vrijeme znači biti pripravan za 
božansku Prisutnost. 


+ Zasigurno je velika pobjeda nad sobom prihvatiti sudbinu samo 
zato što je ona volja Božija, i ni iz jednog drugog razloga. 


+ Čovjeka je moguće voljeti samo onako kako on treba biti voljen, to 
jeste samo u funkciji Istine i Boga. 


+ Istina je razlog postojanja čovjeka; ona čini našu veličanstvenost, i 
ona nam objavljuje našu malenost. 


= Ako želimo da istina živi u nama, mi moramo živjeti u njoj. 


= Lako je kritikovati "fanatizam" naših predaka kada se gubi svaki 
pojam o spasujućaoj istini, ili biti tolerantan kada se religija ismijava. 


+ Istina i Svetost: sve vrijednosti su smještene u ova dva naziva; 
tu je sve što moramo voljeti i sve što moramo biti. 


= Nema istinske veličine izvan istine. 


+ Istina je nužna zbog savršenstva vrline, kao što je i vrlina nužna 
zbog savršenstva istine. 


+ U svakom čovjeku postoji neiskvariva zvijezda — supstanca koja je 
pozvana da postane kristalizirana u Besmrtnosti, i koja je vječno 
predviđena u svjetlosnoj blizini Sepstva. Ovu zvijezdu, čovjek ne 
oslobađa ni u čemu drugom osim u istini, molitvi i vrlini. 


= Vrlina je božanski miris u kojem čovjek zaboravlja sebe. 


e Nema ispravne vrline bez pobožnosti, i nema istinske pobožnosti 
bez vrline. 


= Vrlina podrazumijeva smisao za našu malenost, jednako kao i 
smisao za sveto. 


+ Smisao za sveto je sposobnost da zamijetimo, ili osjetimo, 
prisutnost Nebeskog u zemaljskim simbolima, bilo sakramentalnim ili 
prirodnim. 


+ Imati smisao za sveto znači biti svjestan da sve kvalitete ili 
vrijednosti ne samo da proistječu iz Beskrajnosti, nego i da privlače 
Njoj. 


+ Smisao za sveto, ili ljubav prema svetim stvarima — bilo simbolima 
ili vidovima božanske Prisutnosti — jeste conditio Sine gua non Znanja, 
koje ne uključuje samo našu inteligenciju, nego i sve moći naše duše; 
jer Božansko Sve zahtijeva ljudsko sve. Smisao za sveto, koji nije ništa 
drugo nego kvaziprirodna predisponiranost za ljubav prema Bogu i 
osjetljivost za teofanijska očitovanja ili nebeske mirise — taj smisao 
suštinski podrazumijeva osjećaj za lijepo i sklonost prema vrlini; 
ljepota je, takoreći, vanjska vrlina, a vrlina je unutarnja ljepota. On 
također podrazumijeva smisao za metafizičku providnost pojava, to 
jeste sposobnost da dosegnemo počelno unutar očitovanog, 
nestvoreno unutar stvorenog. 


Pozitivne pojavnosti očituju nebeska blaga koja nosimo unutar nas 
samih, i one nam pomažu da otkrijemo i zazbiljimo ta blaga; ono što 
volimo jeste ono što mi u osnovi jesmo, a upravo iz toga razloga mi i 
osjećamo ljubav prema tome; najdublji subjekt spaja najsretnije obale. 
Nužno je imati smisao za ljepotu, baš kao i smisao za svetost, i 
također — na daleko skromnijoj ravni — smisao za božanski miris u 
prirodnim zadovoljstvima koja nam zemaljski život nudi, što 
podrazumijeva da ih uživamo s plemenitošću. 


+ Siromaštvo pred Bogom postaje bogatstvom pred ljudima; drugim 
riječima,  prijemčivost prema Bogu postaje obasjavanjem i 
darežljivošću prema ljudima. 


+ Bez darežljivosti prema svijetu, čovjek se ne može otvoriti 
prema Dobroti i Milosti Boga. 


+ Nema harmonije između mene i Boga bez harmonije između mene 
i mog bližnjega. 


+ Kozmička, ili posebnije, zemaljska funkcija ljepote, jeste da postvari 
u inteligentnom i osjetljivom stvorenju prisjećanje suština, i da tako 
otvori put prema svjetlosnoj noći jedne i beskrajne Suštine. 


+ Pounutarnjenje ljepote pretpostavlja plemenitost i proizvodi 
plemenitost. 


+ Ljepota je odsjaj božanskoga blaženstva; a pošto je Bog Istina, 
odsjaj Njegovog blaženstva biti će ona mješavina sreće i istine koja se 
može naći u svakoj ljepoti. 


+ Ljepota, motrena izvanjski — vitezova "djeva" na primjer, ili neko 
djelo sakralne umjetnosti — mora biti otkrivena ili ozbiljena iznutra, 
jer mi volimo ono što i sami jesmo, i jer mi jesmo ono što volimo. 
Promotrena ljepota nije samo glasnik nebeskog i božanskog pralika, 
ona je, također, i iz istoga razloga, vanjska projekcija jedne 
univerzalne kvalitete, koja je prisutna u nama, i po svemu sudeći, 
daleko stvarnija od našeg iskustvenog i nesavršenog ega, koji tumara 
tražeći svoj identitet. 


= Ljepota svetoga je simbol ili predokus, a ponekada i sredstvo, 
užitka kojeg samo Bog može dati. 


= Sveto — to je pokazanje Središta; ono dušu čini nepomičnom 


i usmjerava je prema Unutarnjem. 


= Ljubav prema svetom podrazumijeva ljubav prema Bogu, i 


obratno; sveto je miomiris Neba. 


= Sakralna umjetnost pomaže čovjeku da pronađe svoje vlastito 
središte, onu jezgru koja voli Boga po svojoj samoj naravi. 


= Sveto je prisuče središta u pograničnosti, nepromjenijivog u 
kretanju; dostojanstvo je suštinski izraz svetog, jer u njemu također, 
središte se očituje izvanjski; srce je objavljeno u djelima. Sveto uvodi 
u relativnosti kakvoću apsolutnosti i dariva prolaznim stvarima 
pokrivku vječnosti. 


- + U čovjeku, koji je po prirodi "vjernik" ili koji "pripada oda-— 
branim," postoji jedna ostavština izgubljenog Raja, a to je instinkt za 
transcendentno i osjećaj za sveto; s jedne strane, to je sklonost da 
vjeruje u čudesno, i s druge, potreba da poštuje i obožava. Ova 
dvostruka predodređenost normalno mora biti pridružena dvostrukoj 
odijeljenosti, jednoj u pogledu svijeta i zemaljskog života, i drugoj u 
pogledu ega, i njegovih snova i pretenzija. 


= Priroda priskrbljuje i svjedočanstva o Zzemaljskome Raju i 


predskazanja nebeskoga Raja. 


+ Ovaj zemaljski svijet je izgnanstvo, dok je, u isto vrijeme, i odraz 


Raja. 


+ Raj je tamo gdje Bog jest. Stoga ostani uz Boga, i Raj će biti tamo 
gdje siti. 


= Milost nas okružuje beskrajno, i jedino nas naša okorjelost čini 
nepropusnim za njezino isijavanje, koje je po sebi sveprisutno; duša 
je ta koja je odsutna, ne milost. 


= Bez sumnje, mi možemo osjećati blagoslove, ali mi se ne smi— 
jemo bazirati na njima. Bog nas neće pitati za ono što smo iskusili, ali 
nas hoće pitati za ono što smo uradili. 


+ Kada čovjek doživi neko duhovno stanje ili blagoslov, ili ako ima 
viđenje ili čuvenje, on nikad ne smije željeti da se ono ponovno javi, i 
iznad svega, on ne smije zasnovati svoj duhovni život na takvome 
pojavku, niti umišljati da mu je tako što dodijelilo bilo kakvu 
eminentnost, ili bilo šta drugo. Jedina stvar koja je bitna, jeste 
praktikovanje onoga što nas približava Bogu, dok se pridržavamo 
uvjeta koje to praktikovanje zahtijeva; mi nemamo Božije mjere, i mi 
nemamo potrebe pitati se šta mi jesmo. Život je san, a misliti o Bogu 
znači probuditi se; to znači biti na Nebu već ovdje na zemlji. 


+ Uobičajeni san običnog čovjeka živi na prošlosti i na budućnosti; 
njegovo srce, takorekuć, visi nad prošlosti, dok je, u isto vrijeme, 
odneseno budućnošću, umjesto da odmara u Bitku. Bog je Bitak u 
apsolutnom smislu, On je Nepromjenljivi i Sveznajući; On voli ono što 
se prilagođava Bitku. 


+ U životu postoje dva trenutka koja su sve, a to je sadašnji trenutak, 
kada smo slobodni da odaberemo šta želimo biti, i trenutak smrti, 
kada više nemamo nikakvog izbora i kada svaka odluka pripada 
Bogu. Ako je sadašnji trenutak dobar, i smrt će biti dobra; ako smo 
sada s Bogom — u ovoj sadašnjosti koja se neprestano obnavlja, ali 
koja uvijek ostaje biti ovim jednim i jedinim trenutkom sadašnjosti — 
Bog će biti s nama u trenutku naše smrti. Sjećanje na Boga bilo je 
smrt u životu; i ono će biti životom u smrti. 


= Biti svjestan Boga znači biti svjestan Njega našim cijelim bićem; biti 
jedno sa našom svjesnosti Boga; biti jedno sa Onim što jest, i što 
jedino jest. To je sama suština našeg besmrtnog srca. 

= Jedan od dokaza naše besmrtnosti, jeste i to što duša — koja je 
suštinski inteligencija i svjesnost — ne može imati svoj cilj ispod sebe 
same, to jeste u materiji i mentalnim odrazima materije; uzvišenije ne 
može biti puka funkcija nižega, ono ne može biti tek sredstvo onoga 


što po sebi nadilazi. Dakle, inteligencija kao takva — i sa njom naša 
sloboda — jeste ono što dokazuje božanski opseg naše naravi i 
sudbine. Razumjeli to ljudi ili ne, jedino je Apsolut "srazmjeran" 


suštini naše inteligencije. 


= Čovjek ima pravo da ne prihvati nepravdu — veliku ili malu 

— od strane ljudi, ali on nema pravo da je ne prihvati kao iskušenje 
koje dolazi od Boga. On ima pravo — jer to je ljudski — da pati zbog 
nepravde u mjeri u kojoj se ne može iznad nje izdići, ali se on mora 
potruditi da to učini; on, ni u kom slučaju, nema pravo da posrne u 
jarak gorčine, jer takav stav vodi u pakao. 

Čovjek nema interesa, primarno, da prebrodi nepravdu; njegov 
interes je, primarno, da spasi svoju dušu i dosegne Nebo. Stoga, bila 
bi veoma loša trgovina dosegnuti pravdu po cijeni naših krajnjih 
interesa, dobiti na strani vremenitog i izgubiti na strani vječnog, a 
upravo je to ono što čovjek ozbiljno rizikuje kada mu briga za 
njegovim pravima upropaštava karakter i osnažuje mane. 


= Svaka nepravda koju prebrodimo od ljudskih ruku je, u isto vrijeme, 
iskušenje koje nam dolazi od Boga. 


+ Iskušenje nije nužno kazna, ono također može biti milost, a jedno 
ne isključuje drugo. 


+= Prihvatiti iskušenje znači Bogu zahvaliti na njemu, s razumije-— 
vanjem da nam to dopušta jednu pobjedu: odijeljenost u odnosu 
svijet i u odnosu na ego. 


= Odijeljenost je veličanstvenost duše koja, nadahnuta svjesnošću 
apsolutnih vrijednosti, a time i svjesnošću nesavršenstva i netrajnosti 
relativnih vrijednosti, dozvoljava duši da očuva svoju unutarnju 
slobodu i svoju razdaljinu u odnosu na stvari. 


= Odijeljen je onaj čovjek koji nikada ne zaboravlja prolaznu narav 
stvari koje posjeduje, i koji ih smatra zajmom, a ne svojom 
imovinom. 


= Čak ni naš vlastiti duh nama ne pripada, a mi nemamo puni pristup 
njemu osim u mjeri u kojoj smo toga svjesni. 


Dostatni razlog ljudske inteligencije jeste ono na što je ona sama 
spremna: naime, znanje Vrhovnog Dobra, i shodno tome sve što se 
odnosi na to, izravno ili neizravno. Isto tako, dostatni razlog ljudske 
volje jeste ono na što je ona sama spremna: naime, odabir Vrhovnog 
Dobra i, shodno tome, praktikovanje svega što tom Dobru vodi. 
Iznova, i na isti način, dostatni razlog ljudske volje, jeste ono na što je 
ona sama spremna: naime, ljubav prema Vrhovnom Dobru i svemu 
što svjedoči o Njemu. 


Potpunost inteligencije podrazumijeva slobodu volje. Ova sloboda 
bila bi neznačajna bez cilja predviđenog u Apsolutnom; bez znanja o 
Bogu i našim krajnjim ciljevima, ona ne bi bila ni moguća ni korisna. 


+ Istina je da je samo Bog apsolutno slobodan; ali naša je sloboda 
ipak zbiljna na svom vlastitom nivou, pošto očituje Slobodu Boga, i 
tako sudjeluje u Njoj. U Bogu, mi smo slobodni koliko god to 
možemo biti, i u mjeri u kojoj nas Bog reintegrira u Njegovoj 
beskrajnoj Slobodi. 


+ Ljudski poziv je ozbiljiti ono što tvori razlog postojanja čovjeka: 
odraz Božiji i, prema tome, most između Zemlje i Neba; ili stajalište 
koje dopušta Bogu da vidi Sebe počinjuči od drugog— do-On, iako 
ovaj drugi, u krajnjemu razmatranju, ne može biti ništa drugo do On 


sam, jer Bog se spoznaje samo kroz Boga. 


+ Ljudsko biće, po svojoj prirodi, osuđeno je na natprirodno. 


= Vrhovna Zbilja nas podrazumijeva na dva načina: s jedne strane, ona 
je Nepromjenljivo, koje nas određuje, i, s druge strane, Živuće, koje 
nas privlači. 


= Vjerovati u Boga znači iznova postati onim što jesmo; postati to 
onoliko koliko vjerujemo, i koliko to vjerovanje postaje našim bićem. 


+ Mi moramo hoditi pravo do vrha vjere, ne gledajući ni desno ni 
lijevo, na bezdane svijeta, i kazati "da" Bogu koji osvjetljava naš put i 
koji je njegovo odredište. 


= Moglo bi se reći da je vjera ono što uzrokuje da intelektualna 
izvjesnost postane svetost, ili ono što je ozbiljujuća moć izvje— 
snosti. 


= Ljudski, niko ne izmiče obavezi da "vjeruje, u cilju da bi mogao 
razumijevati." 


= Smisao i dostatni razlog čovjekov je spoznaja, a spoznaja je 
neizbježno spoznaja Božanstvenosti. 

+ Duhovno govoreći, spoznati sebe znači biti svjestan svojih 
ograničenja i svaku kvalitetu pripisati Bogu. 


+ Čovjek vjeruje za sebe da je dobar čak i pred Bogom, koji je jedino 
Savršenstvo, a i onda kada nastoji prepoznati svoju jadnost on opet za 
sebe vjeruje da je dobar zbog ovog samog nastojanja. 


+ Istinska vrijednost nekog čovjeka ne očituje se nužno u njegovom 
govoru, ali se nužno očituje u njegovim refleksivnim reakcijama. 


= Čovjek ne može izmaći dužnosti da čini dobro; zapravo je 
nemoguće, pod normalnim uvjetima, ne činiti dobro; ali ono što je 
bitno jeste da čovjek zna da je Bog taj koji to čini. Hvale vrijedno djelo 
pripada Bogu, iako mi sudjelujemo u njemu; naša djela su dobra — ili 
bolja — u mjeri u kojoj smo mi prožeti ovom svjesnošću. 


= Bog Želi naša srca i nije zadovoljan samo sa našim djelima. 


= Jedino je spašen onaj koji ima vjere u Boga, a vjere u Boga može 
imati jedino onaj koji je dobrohotan i darežljiv. 


= Darežljivost je uzvišenost duše koja voli da daje i također da prašta, 
zato što dopušta čovjeku da se spontano postavi u položaj drugih. 


+ Plemenitost je sazdana od uzvišenosti i samilosti; uzvišenošću ona 
se povlači iz stvari, a samilosnošću se njima vraća. 


+ Plemenit čovjek je sretan jedino kada daje sebe, a on daje sebe 


iznad svega Bogu, kao što Bog daje Sebe njemu, i kao što Bog Želi da 
da Sebe njemu. 


+ Kad se čovjek isključi iz svijeta radi Boga, Bog se učini prisutnim u 
svijetu radi čovjeka. 


+ Čovjek koji želi spoznati vidljivo — spoznati ga i u cjelini i u dubini 
— zbog samog tog razloga je obavezan spoznati nevidljivo, pod 
prijetnjom besmisla i nedjelotvornosti; spoznati ga u skladu sa 
počelima koje sama priroda Nevidljivog nameće ljudskome umu; 
dakle, spoznati ga bivajući svjesnim da se rješenje za proturječnosti 
objektivnog svijeta može naći jedino u neosobnoj suštini subjekta, to 
jeste u čistome Intelektu. 


+ Jedino znanost Apsolutnog daje značenje i disciplinu znanosti 
relativnog. 


Prikladno je razlučiti između znanja koje je aktivno i mentalno, to 
jeste naukovnog razdjeljenja kojim postajemo svjesni Istine, i znanja 
koje je pasivno, primateljno, i srčano, to jeste zazivne kontemplacije 
kojom primamo u sebe ono čega smo postali svjesni. 

Ljudska inteligencija je suštinski objektivna, i, prema tome, 
potpuna: ona je spremna na bezinteresnu prosudbu, rezonovanje, 
usvajajuću i deificirajuću meditaciju, uz pomoć milosti. Ova odlika 
objektivnosti također pripada volji — to je upravo ona odlika koja je 
čini ljudskom — a to je i razlog zašto je naša volja slobodna, ili, 
drugim riječima, obdarena nadilažerpem sebe, žrtvom, i askezom; 
naša volja nije nadahnuta samo i pustim željama, u temeljnom smislu 
ona je nadahnuta istinom, što je neovisno o našim neposrednim 
interesima. Isto se odnosi na našu dušu, našu senzibilnost i našu 
mogućnost da volimo: ova mogućnost, bivajući ljudskom, po 
određenju je objektivna, i stoga bezinteresna u svojoj suštini ili u 
svojoj praiskonskoj i nevinoj savršenosti; ona je obdarena dobrotom, 
darežljivošću i saosjećajnošću. To znači da je ona spremna pronaći 
svoju sreću u sreći drugih, i nauštrb vlastitih zadovoljstava; i zato ona 
je, također, spremna pronaći svoju sreću iznad sebe same, u svojoj 
nebeskoj osobnosti, koja još nije u cijelosti njena vlastita. Upravo iz 
ove zasebne prirode, načinjene od potpunosti i objektivnosti, izvodi se 
pozvanje čovjekovo, zajedno s pravima i dužnostima koja mu 
pripadaju. 


Čovjek je po definiciji pontifex, "graditelj mostova" — ili "most." Jer 
čovjek suštinski sadržava dvije dimenzije, vanjsku i unutarnju; on, 
stoga, ima pravo na obje, jer bez toga, precizno govoreći, on ne bi bio 
čovjek; govoriti o čovjeku bez okruženja jednako je protuslovno kao i 
govoriti o čovjeku bez jezgre. S jedne strane, mi živimo u pojavama 
koje nas okružuju i kojih smo mi dio, i s druge strane, naša srca su 
ukorijenjena u Bogu; prema tome, mi moramo ozbiljiti najsavršeniju 
moguću ravnotežu između našeg života u svijetu i našeg života 
usmjerenog prema Božanskom. Ovaj drugi život, sasvim očigledno, 
određuje prvi i dariva mu sav smisao; prava vanjskosti ovise o mjera-— 
ma koje pripadaju unutarnjem i koje nam unutarnje nameće. 


Unutarnji čovjek je svjedok vanjskoga čovjeka a Intelekt je svjedok 
unutarnjeg čovjeka. Jedan od zahtijeva ljudskoga stanja jeste 
ozbiljenje ravnoteže između unutarnjeg čovjeka i vanjskoga čovjeka: 
prvi se mora nametnuti potonjem, baš kao što se i Intelekt — ili 
Blagoslov — nameće unutarnjem čovjeku, ili drugim riječima, baš kao 
što se Univerzalno nameće individualnom, određujući ga i 
preobražavajući. Baš kako Intelekt nameće istine unutarnjem čovjeku 
— ili baš kako ga Blagoslov obasipa ljepotama — tako i unutarnji 
čovjek nameće vrline, zaštitne granice ili blagotvorne navike 
vanjskome čovjeku. Unutarnji ego ne smije dopustiti sebi da bude 
napadnut i potopljen vanjskim egom, on ne smije posustati u svome 
životu, a još manje u svojoj supstanci, pred rasulom i bukom svijeta. 


+ Život nije, kako to djeca i svjetovnjaci vjeruju, neka vrsta prostora 
ispunjenog mogućnostima koje se nude našem dobrom zadovoljstvu; 
to je put koji se sve više sužava od sadašnjeg trenutka do trenutka 
smrti. Na kraju tog puta stoji smrt i susret s Bogom, i zatim vječnost; 
sada, sve ove zbiljnosti, već su prisutne u molitvi, u bezvremenoj 
aktualnosti božanske Prisutnosti. 


+ Život, lijepo proživljen, popločan je djelima odricanja; da bi se 
živjelo u skladu sa istinom i ljepotom nužno je znati kako umrijeti. 


= Svaki put čovjek stoji pred Bogom srcem cijelim — to će reći, 
"siromašan" i bez uzdizanja — on stoji na zemljištu apsolutne 
izvjesnosti, izvjesnosti njegovog uvjetnog spasenja kao i one Boga. | 
zato nam je Bog dao taj dar nadprirodnog ključa koji je molitva: kako 
bismo pred Njim mogli stajati kao u praiskonskom stanju, i kao 
"uvijek i posvuda"; ili kao u Vječnosti. 


+ Molitva — u najširem smislu — iznosi pobjedu nad četirima 
slučajnostima naše egzistencije: nad svijetom, životom, tijelom, i 
dušom; mogli bismo također reći: nad prostorom, vremenom, 
materijom, i željom. Ona stoji u egzistenciji nalik utočištu, ili nalik 
ostrvcetu. U njoj smo savršeno svoji, pošto nas ona postavlja u 
prisutnost Božiju. Ona je poput dijamanta kojeg ništa ne može ni 
potamniti ni oštetiti. 


+ Cilj osobne molitve nije samo dosezanje određenih darova, već i 
pročišćenje duše: ona razrješuje psihičke uzlove ili, drugim riječima, 
ona rastapa podsvjesna zgušnjavanja i isušuje mnoge skrivene 
otrove; ona ospoljava, pred Bogom, poteškoće, neuspjehe, i napetosti 
duše, što pretpostavlja da duša mora biti ponizna i iskrena, a ovo 
ospoljenje — koje se događa pred Licem Apsolutnog — ima snagu da 
iznova uspostavi ravnotežu i proizvede mir, ili jednom riječju, da nas 
otvori za milost. 


+ Onaj koji moli mora biti svjestan veličine i dobrote Božije; on 
izražava ovu svjesnost slavljenjem. Prije negoli se obratimo ne- 
kome, ili prije negoli zatražimo nešto, moramo znati kome se 
obraćamo. | pošto se obraćamo Bogu, svjesnost Božije veličine 
zahtijeva od nas nadopunjujuću svjesnost ljudske malenosti; a to je 
poniznost. Spoznaja Boga iziskuje spoznaju sebe samoga. 


PX 


= Nema znanosti o duši bez metafizičke osnove i bez duhovnih 


protuotrova. 


= Duša je besmrtna zato što je sposobna spoznati Apsolutno; a 
sposobna je spoznati Apsolutno zato što je besmrtna. 


+ Sve ove stvari su i ranije bile rečene, i to jako dobro rečene; ali njih 
je uvijek bilo potrebno ponoviti iznova i, pri tom, uraditi ono što se 
uvijek radilo: uprisutniti u misli izvjesnosti sadržane, ne u mislećem 
egu, već u vanosobnoj supstanci ljudske inteligencije. Utoliko što je 
ljudska, inteligencija je potpuna, i stoga suštinski obdarena smislom 
za Apsolutno, a samim tim i smislom za relativno; zamisliti Apsolutno 
također znači zamisliti relativno kao takvo, i, shodno tome, uvidjeti u 
Apsolutnom korijene relativnog, a unutar relativnog, odraze 
Apsolutnog. 


. Jedino pitanje koje je bitno, jeste naš odnos s Bogom. Čovjek 
nikada ne bi trebao pitati: "Kakva je moja vrijednost?" niti: "Jesam li ja 
vrijedan imanja odnosa s Bogom?" Jer, na prvome mjestu, pitanje naše 
vrijednosti uopće ne iskrsava; jedina stvar koja je bitna jeste naš 
iskren odnos s Bogom, izvan kojeg nema odlučujuće ljudske 
vrijednosti. Na drugome mjestu, pitanje našeg dostojanstva vis-a-vis 
Božanskog također ne iskrsava; budući da smo ljudi, mi smo po 
definiciji "valjani sugovornici" s Bogom, osim toga mi i nemamo 
izbora; mi smo nužno sugovornici, upravo zato što pripadamo 
ljudskoj vrsti. I sav naš odnos sa svijetom, ovisi o našemu odnosu s 
Nebom. 


+ Bog je otvorio kapiju u sred stvorenosti, i ova otvorena kapija svijeta 
prema Bogu je čovjek; ovo otvaranje je Božiji poziv da se gleda prema 
Njemu, da se stremi prema Njemu, da se ustraje u pogledu na Njega, 
i da se vrati Njemu. I to nam omogućava da razumijemo zašto se ova 
kapija zatvara na smrti, ako je u toku života bila omalovažavana; biti 
čovjek ne znači ništa drugo nego gledati preko i proći kroz kapiju. 
Nevjerovanje i paganizam su tamo gdje god se leđa okrenu kapiji; na 
njezinom pragu, svjetlost i tama se razdvajaju. Pojam pakla postaje 
savršeno jasan kada promislimo kako je bezosjećajno — i kakvo je 
traćenje i samoubistvo — provući se kroz ljudsko stanje bez da 
budemo istinski čovjekom, to jeste, zaobići Boga, i stoga naše vlasti— 
te duše, baš kao da imamo pravo na naše ljudske fakultative mimo 
ovog povratka Bogu, i baš kao da postoji ikakvo mjesto u čudu 
ljudskoga stanja mimo cilja koji je predviđen u čovjeku samome; ili 
iznova: kao da Bog nije imao motiv da nas obdari inteligencijom koja 
razlučuje i voljom koja odabire. 


+ Ono što je sveznačajno za čovjeka, jeste da bi inteligencija zapravo 
trebala postati, blagodareći sadržaju koji joj odgovara, ono što ona 
jeste u počelu, i isto tako, da bi volja trebala postati istinski slobodna 
zahvaljujući objektu koji joj odgovara. Ili drugim riječima: inteligencija 
nije istinski inteligencija osim ako ne razlučuje između Zbiljnog i 
prividnog, i volja nije istinski slobodna osim ako ne teži ka Zbiljnome. 


Prerogativ ljudskog stanja je objektivnost, kojoj suštinski sadržaj, i 
krajnji razlog postojanja, jest Apsolut. Prije svega, objektivnost 
inteligencije, precizno rečeno; zatim objektivnost volje; i na kraju, 
objektivnost duše, osjećajnosti, karaktera, to jeste, objektivnost koja 
je u isti mah estetska i moralna. Inteligencija je objektivna u mjeri u 
kojoj opaža ono što jeste; volja je objektivna u mjeri u kojoj ima u vidu 
zbiljsko dobro; i duša je objektivna u mjeri u kojoj voli — ozbiljujući 
ga u sebi — ono što je dostojno voljenja. 


+ Rečeno je da je čovjek racionalna životinja; mada je ovakva 
formulacija neprikladna i sa lošim prizvukom, ona ipak nije posve 
lišena značenja: zacijelo,  racionalni  fakultativ naznačava 
transcendentnost čovjeka u odnosu na životinju. Čovjek je razuman 
zato što posjeduje Intelekt, koji je po definiciji obdaren mogućnošću 
za apsolutno, i otuda smislom za relativno, a Intelekt on posjeduje jer 
je "načinjen na sliku Boga"; on to, štaviše, očituje, u fizičkom smislu, 
oblikom svoga tijela i svoje lubanje, baš kao i svojim uspravnim 
položajem, i zatim svojim govorom i sposobnošću da pravi i gradi. 
Čovjek je bogojavljenje u svom obliku, baš kao i u svojim 
fakultativima. 


+ Vanjski čovjek je čovjek u svojoj podređenosti privlačenju pojava i u 
svojoj uključenosti u možebitnosti života — čovjek djeluje u svijetu. 
Unutarnji čovjek, naprotiv, jeste čovjek koji je sam pred Bogom i koji 
je privučen božanskim  Središtem. Unutarnji čovjek  ozbiljuje 
kontemplativne stavove, a vanjski čovjek ozbiljuje vrline i dobre 
navike; prvi, svojim znanjem i usrdnošću mora obesnažiti i preobličiti 
možebitna opažanja i djelovanja potonjeg. 


= Putje jednostavan, čovjek je taj koji je složen. Čovjek se može boriti 
protiv ovih komplikacija duše, odnosno ovih poteškoća od kojih duša 
boluje, ili koje ona stvara, na tri načina. Prvo, inteligencijom: jer kroz 
inteligenciju, čovjek postaje svjestan relativnosti — i otuda ništavila — 
stvari u odnosu na apsolutnost Boga. Drugo, voljom: jer kroz volju, 
čovjek postavlja prisjećanje Boga — i stoga svjesnost Zbiljnoga — na 
mjesto svijeta, ili ega, odnosno određene teškoće svijeta ili ega. Treće, 
vrlinom: jer kroz vrlinu, čovjek izmiče egu, i jadima ega, povlačeći se u 
svoje Središte, u odnosu na koje je ego vanjski, baš kao i svijet. To su 
tri savršenstva ili mjere. Savršenstvo inteligencije; savršenstvo volje; i 
savršenstvo duše. 


= Kad duša prepozna da je njezino istinsko biće smješteno izvan ove 
pojavne jezgre koja je iskustveni ego, i kada se ona drage volje 
pridržava Središta — a to je glavna vrlina: siromaštvo, ili poništenje, ili 
poniznost — obični ego se tada pojavljuje kao vanjski u odnosu na 
nju samu, a svijet, baš naprotiv, kao njezino vlastito produljenje; tim 
više, jer ona tada, gdje god da se nalazi, osjeća kao da je u Rukama 
Božijim. 


+= Ego je, u isto vrijeme, sistem slika i ciklus; to je nešto što naliči 
muzeju, i jednom jedinstvenom i nepovratnom putovanju kroz taj 
muzej. Ego je gibljivo platno satkano od slika i težnji; težnje dolaze iz 
naše vlastite supstance, a slike nam pruža okruženje. Mi smještamo 
sebe u stvari, i stvari smještamo u sebe, dočim naše istinsko biće 
ostaje biti neovisno o njima. 


+ Među kvalitetama koje su neizbježne za duhovnost općenito, na 
prvo mjesto možemo staviti mentalni stav, koji bi se, u nedostatku 
boljeg naziva, mogao označiti riječju "objektivnost": to je jedan stav 
inteligencije, savršeno bezinteresan, dakle oslobođen od ambicije i 
predrasude, i stoga udružen sa smirenošću. Na drugom mjestu 
spomenuli bismo kvalitetu koja se tiče psihičkog života pojedinca: to 
je plemenitost, to jeste uzdignutost duše iznad stvari koje su 
prizemne i zle; u osnovi to je razdjeljenje, na psihički način, između 
suštinskog i slučajnog, ili između zbiljnog i nezbiljnog. Na kraju, tu je 
i vrlina jednostavnosti: čovjek je u njoj oslobođen od svakog 
nesvjesnog kompleksa i prisile koja izvire iz samoljublja; prema 
stvorovima i stvarima on ima savršeno izvoran i spontan stav, drugim 
riječima, on je bez izvještačenosti; on je oslobođen od pretenzije, 
razmetanja, i pretvaranja; jednom riječju, on je bez ponosa. Svaki 
duhovni metod iznad svega zahtijeva stav siromašnosti, poniznosti, i 
jednostavnosti ili poništenja, stav koji je poput predviđanja ugasnuća 
u Bogu. 


+ Ljudski život je izrezbaren neizvjesnostima; čovjek se gubi u 
onome što je neizvjesno umjesto da se drži onog što je apsolutno 
izvjesno u njegovoj sudbini, naime smrti, Suda, i Vječnosti. Ali pored 
ovih tu je i četvrta izvjesnost, koja je, štaviše, neposredno dostupna 
ljudskom iskustvu, a to je sadašnji trenutak, u kojem je čovjek 
slobodan izabrati Zbiljno ili prividno, i stoga osigurati sebi vrijednost 
triju velikih eshatoloških izvjesnosti. Svjesnost sveca je utemeljena na 
ovim trima odnosnim tačkama, bilo na izravan ili na neizravan i 
podrazumijevajući način kroz "prisjećanje Boga." 


= Temelj duhovnog života, a time i razlog postojanja života kao 
takvoga, s jedne strane je Istina, i stoga izvjesnost vrhovne Zbilje, koja 
je vrhovno Dobro, i, s druge strane, put, i stoga želja za spasenjem, 
koje je vrhovna Sreća. Ovim dvjema imperativima nužno se pridružuju 
dva kvaliteta ili stava: prepuštanje volji Božijoj i uzdanje u dobrotu 
Božiju. Ove dvije kvalitete, za uzvrat, podrazumijevaju druge dvije 
vrline: zahvalnost i darežljivost. 

Darežljivost prema Bogu znači cijeniti vrijednost onoga što nam 
Bog daje i što nam je On darovao po rođenju. Zahvalnost prema 
čovjeku znači cijeniti vrijednost onoga što nam drugi daju, uključujući 
i prirodu koja nas okružuje; ovi darovi, u krajnjemu, koincidiraju sa 
darovima Božijim. 

Darežljivost prema Bogu — ako se tako može reći — znači dati 
sebe Bogu, suština ovog dara je iskrena i ustrajna molitva. Darežljivost 
prema ljudima znači davati sebe drugima, kroz milosrđe u svim 
njegovim oblicima. 


+ Dvije velike osnovne vrline su poniznost i milosrđe; drugim 
riječima: znanje o sebi i darežljivost prema drugima. 


+ Poniznost znači prevladati prirodnu optičku varku koja nas tjera da 
vjerujemo da smo više od onoga što u stvarnosti jesmo i da su drugi 
manje od onoga što jesu; jednom riječju, to znači biti savršeno 
objektivan, prije svega prema sebi samome, a zatim prema svijetu; 
shodno tome, to znači "umrijeti pomalo." 


= Bog, u osnovi, od nas ne traži savršenstvo, ali On ipak traži 
namjeru, što znači, da ukoliko je namjera iskrena, da će i ozbiljna 
nesavršenstava biti odsutna; odveć je očigledno da ponosan čovjek ne 
može iskreno težiti ka poniznosti. Bog od nas traži ono što nam je 
dao, naime kvalitete koje nosimo u svojim vlastitim dubinama, u našoj 
bogolikoj supstanci; čovjek mora "postati onim što on jeste"; svako 
biće je, temeljno, Bitak kao takav. 


. Želja da porazimo nedostatke zato što smo "mi" ti koji ih po- 
sjedujemo nije učinkovita, jer ona spada u istu kategoriju kao i sami 
nedostaci. Svaki nedostatak je, zapravo, neki oblik egoizma ili čak 
ponos. Čovjek mora stremiti ka Savršenstvu zato što ga razumije, i 
shodno tome voli, a ne zato što želi da njegov vlastiti ego bude 
savršen. Drugim riječima, čovjek mora voljeti i ozbiljiti vrlinu zato što 
je ona istinita i lijepa, a ne zato što će ona postati čovjekom ako je 
bude posjedovao; i čovjek mora mrziti nedostatke, i boriti se protiv 
njih, zato što su lažni i ružni, a ne zato što su njegovi i što ga 
izobličuju. Posjedovati vrlinu, iznad svega, znači biti bez nedostatka 
koji je njoj suprotan, jer Bog nas je stvorio vrlima. On nas je stvorio na 
Svoju sliku; nedostaci su nametnuti. Štaviše, mi nismo ti koji 
posjeduju vrlinu, vrlina je ta koja posjeduje nas. 


CE 


= Siromaštvo, u egzistenciji, nije vezano ni za subjekt ni za objekt. 
Mnogo toga je rečeno o prefinjenim opsjenama i zavođenjima koje 
navode duhovnog hodočasnika da zastrani od pravoga puta i da 
potakne svoj pad. Sada, ove opsjene mogu zavesti jedino onoga koji 
želi neke koristi za sebe, kao što su moči ili časti ili slava, ili koji želi 
unutarnje radosti ili nebeska viđenja ili čuvenja i slične stvari, ili pak 
opipljivo znanje božanskih tajanstava. Ali onaj koji, u molitvi, ne traži 
ništa zemaljsko, tako da mu je svejedno hoće li ga svijet zaboraviti, i 
koji više ne traži nikakvog osjeta iz molitve, tako da mu je svejedno 
hoće li primiti išta osjetno, takav čovjek posjeduje istinsko siromaštvo 
i ništa ga ne može zavesti. 


+ U istinskom siromaštvu ne ostaje ničega osim čistog i prostog 
postojanja, a ono je, u svojoj suštini, Bitak, Svjesnost, i Blaženstvo. U 
siromaštvu, čovjeku ne ostaje ništa više osim onoga što on jeste, i 
otuda sve što jeste. 


+ Mnogo manje nas truju prizemnosti svijeta, negoli to što o njima 
previše mislimo. Nikada ne bismo smjeli izgubiti svjesnost o 
svjetlosnom i smirenom veličanstvu Vrhovnog Dobra, koje razrješuje 
sve čvorove ovog zemnog svijeta. 


+ U svijetu, dobro je iznad zla, usprkos oprečnim pojavama koje se 
ponekada mogu pokazati u pojedinom dijelu svemira i u pojedinoj 
egzistencijalnoj situaciji. Milost je prva riječ Božija; stoga ona mora biti 
i Njegova posljednja riječ. Milost je stvarnija od cijeloga svijeta. 


+ Nije moguće reformirati čovječanstvo; čovjek mora reformirati 
samoga sebe, i nikada ne uzvjerovati da unutarnje stvarnosti nemaju 
značaja za ravnotežu čitavog svijeta. 


+ U duhovnosti, više nego u bilo kojem drugom području, važno je 
razumjeti da karakter čovjeka čini dio njegove inteligencije: bez 
dobrog karaktera — onog koji je normalan i shodno tome plemenit — 
inteligencija, čak i ako je metafizička, ostaje biti itekako nedjelotvorna. 
Naš karakter je, prije svega, ono što mi voljom nastojimo, i potom, 
ono što volimo; inteligencija kao takva je ono što znamo, ili ono što 
smo u stanju spo/znati. Iz tog razloga duhovna kvalifikacija 
podrazumijeva moralnu kvalifikaciju; volja i osjećanja su produljenja 
inteligencije, koja je u suštini fakultativ jednačenja. Volja je, na 
duhovnoj ravni, sklonost ka ozbiljenju; dok je osjećanje, na istoj ovoj 
ravni, sklonost ka voljenju onoga što je objektivno dostojno ljubavi: 
istinitog, svetog, lijepog, plemenitog. 


+= Ljepota je poruka koja podrazumijeva uzajamnost i posvećenje: ona 
podrazumijeva uzajamnost između Boga i čovjeka, i posvećenje 
čovjeka Bogu. U ljepoti, i kroz nju, Bog nam dariva poruku Svoje 
prirode; On zbog nas objavljuje pralik i suštinu. Ljepota je očitovanje 
Milosti. Čovjek, koji je ugledao božansku Ljepotu, pokazuje svoju 
zahvalnost darivajući sebe Bogu u svome srcu; dati sebe Bogu jeste 
odgovor srazmjeran zemaljskoj ljepoti, u kojoj Bog, objavljujući svoju 
Milost, dariva Sebe čovjeku. 


+ Zajedno sa smislom za Božansko ide sklonost za poštivanjem i 
potreba za obožavanjem; što je predodređenost koja isključuje 
profanost i trivijalnost, kao takve i u svim njihovim očitovanjima; i koja 
je, stoga, suprotstavljena svemu što je rasipanje, ružnoća, i buka. 
Sada, ovaj svijet nije ništa drugo nego to, u svojoj duši i u svojim 
oblicima, on je sva ružnoća nepokornosti i bahatosti, dočim u 
stvorenosti, svaka ljepota je kapija koja se otvara prema Svetom i 
prisjećanje Boga; čin obožavanja. 


+ Za neke, jedino zaboravljanje lijepoga — ili "tijela," prema njima — 
može nas približiti Bogu, što je očigledno ispravno stajalište, barem u 
praksi; za druge — a ova perspektiva je daleko dublja — osjetilna 
ljepota također nas može približiti Bogu, pod dvostrukim uvjetom 
kontemplativnosti, koja razumijeva pralikove kroz oblike, i 
pounutrujuće duhovne aktivnosti, koja uklanja oblike u ime Suštine. 


+ Ljepota, opažana izvana, mora postati, u nama, arhetipskom i 
pounutrujućom muzikom. Mi volimo ono što mi jesmo u našoj suštini, 
i mi moramo biti — ili postati — onim što volimo, i onim što imamo 
pravo voljeti po prirodi stvari. U tome je sav smisao ljepota 
božanskoga stvaranja i sakralne umjetnosti. 


+ Umjetnička ljepota — baš kao i svaka druga ljepota — je objektivna, 
i stoga razlučiva inteligencijom, a ne ukusom. 


+ Suštinska je funkcija sakralne umjetnosti, pored njezine jed-— 
nostavno didaktičke uloge, da prenese Supstancu — jednu i ne- 
iscrpivu — u svijet akcidenata, i da akcidentalnu svjesnost vrati natrag 
Supstanci. Moglo bi se također reći da sakralna umjetnost prenosi 
Bitak u svijet egzistencije, djelovanja i postajanja, ili da na izvjestan 
način prenosi Beskrajno u svijet krajnoga, ili Suštinu u svijet oblika; na 
taj način, ona sugerira neprekidnost koja ide od jednoga do drugoga, 
put koji počinje od pojavnosti ili akcidenta, i završava u Supstanci ili u 
njezinim nebeskim odzvanjanjima. 


= Sveto je projiciranje nebeskog Središta u kozmičku pograničnost;, ili 
"Nepokretnog Pokretača" u tok stvari. Osjećati ovo na jedan konkretan 
način, znači posjedovati smisao za sveto, i samim tim instinkt za 
obožavanje, posvećenost, i pokoravanje; smisao za sveto je svjesnost 
— u svijetu stvari koje mogu, ali i ne moraju biti — Onoga što ne 
može ne biti, čiju beskrajnu udaljenost i čudotvornu blizinu mi 
iskušavamo u jedno te isto vrijeme. Ukoliko smo mi u stanju imati ovu 
svjesnost, to je onda zato što nas nužni Bitak doseže, u dubini naših 
srca, po tajanstvu imanentnosti koje nas čini pripravnim da spoznamo 
sve što se može spoznati, i koje nas, iz istog razloga, čini besmrt-— 
nim. 


= Mi smo okruženi svijetom buke i neizvjesnosti; u njemu dolazi do 
nenadanih susreta sa stvarima koje su iznenađujuće, nepojmljive, 
besmislene, ili razočaravajuće. Ali ove stvari nemaju pravo da nam 
predstavljaju problem, ako i zbog čega onda zbog toga što svaka 
pojava ima svoje uzroke, znali ih mi ili ne. Ma šta pojave mogle biti, i 
ma šta njihovi uzroci mogli biti, Ono što jeste uvijek je tu; a Ono što 
jeste nalazi se izvan svijeta buke, protuslovlja, i razočarenja. Ono što 
jeste ničim ne može biti uznemireno niti umanjeno; Ono je Istina, Mir, 
i Ljepota. Niti Ga šta može zamračiti, niti Ga šta može od nas oduzeti. 


+ Ma šta mogla biti buka svijeta i duše, Istina će uvijek biti Istina, Mir 
će uvijek biti Mir, i Ljepota će uvijek biti Ljepota. Ove zbiljnosti su 
uvijek opipljive, one su uvijek unutar našega neposrednog dohvata; 
dovoljno je gledati prema njima i sebe smjestiti u njih. One su trajno 
prisutne u Egzistenciji samoj; akcidenti prolaze, Supstanca ostaje. 
Pusti svijet neka bude to što jeste, ti nađi utočište u Istini, Miru, i 
Ljepoti, u kojima nit' ima kakve sumnje nit' kakve mane. 


= Postoje ljudi koji sebe muče čak i zbog malih grijeha, počinjenih u 
dalekoj prošlosti, ali u sadašnjosti oni rade ono što godi Bogu. Sada, 
greška je spočitavati sebi za ono što nam Bog ne spočitava. Bog nam 
ne spočitava za grijeh kojeg smo posvema svjesni i kojeg imamo 
iskrenu želju da ne počinimo više nikada, ako u isto vrijeme 
prakticiramo ono što On traži i što nas približava Njemu. 


+ Za čovjeka kao takvoga, pitanje Božanske Zbilje može biti iskazano 
na slijedeći način: ako druge osobe — ili predmeti, kao što je hrana, 
na primjer — posjeduju neposredno dohvatljivu i iskustveno neupitnu 
zbiljnost, tako da je savršeno prirodno obraćati se nekome ili jesti 
hranu, onda i Bog — koji je krajnji Prvolik svih stvari — posjeduje 
zbiljnost koja je neuporediva sa zbiljnošću koja nas okružuje i od koje 
mi živimo. Sada, ukoliko je logično govoriti ljudima, ili jesti hranu, jer 
su i jedno i drugo "Zbiljni," onda je još više logično — ili još manje 
iluzorno govoriti Bogu, koji je beskrajno Središte svakog dobra, i 
živjeti od Njegove Riječi, koja je beskrajna Suština svakog napoja. 


Svijet, život, i ljudsko postojanje u praksi se pokazuju kao složena 
hijerarhija izvjesnosti i neizvjesnosti. Kada bi nas se upitalo koje su 
najprječe stvari koje bi čovjek — smješten, kao što jeste, u ovom svijetu 
zagonetnosti i nestalnosti — trebao učiniti, naš odgovor bi bio da 
postoje četiri stvari koje bi on trebao učiniti i četiri dragulja koja 
nikada ne bi smio zapostaviti: prvo, on bi trebao prihvatiti Istinu; 
drugo, imati je neprekidno na umu; treće, izbjegavati sve što je 
oprečno Istini i neprestanoj svjesnosti Istine; i četvrto, izvršavati sve 
što je u skladu s Njom. Sva religija i sva mudrost može biti svedena, 
vanjski i sa ljudske tačke gledišta, na slijedeća četiri zakona: kao 
urizničena u svakoj tradiciji, nepromjenljiva istina mora. biti 
zamijećena, potom zakon "vezanosti za Zbiljno," ili "prisjećanja" ili 
"ljubavi" prema Bogu, i na kraju zabranjene i zapovjeđene stvari; a ovo 
tvori splet elementarnih izvjesnosti koje okružuju i rastapaju ljudsku 
neizvjesnost, i time svode cjelokupan problem zemaljskog postojanja 
na geometriju, koja je u isti mah i jednostavna i praiskonska. 


= Kada se susretnemo sa zlom — a mi tada dugujemo Bogu i sebi 
samima da se održimo u miru — možemo iskoristiti slijedeće 
argumente. Prvo, nijedno zlo ne može zahvatiti Vrhovno Dobro, i ono 
ne smije narušiti naš odnos s Bogom; u doticaju sa besmislenim, mi 
nikada ne smijemo izgubiti iz vida apsolutne vrijednosti. Drugo, mi 
moramo biti svjesni metafizičke nužnosti zla. Treće, iz vida ne 
smijemo izgubiti ni granice Zla ni njegovu relativnost — vincit omnia 
veritas. Četvrto, po svemu sudeći nužno je prepustiti se volji Boga, to 
jeste našoj sudbini; sudbina je po definiciji ono od čega ne možemo 
pobjeći. Peto — a ovo ishodi iz prethodnog argumenta — Bog Želi da 
iskuša našu vjeru, i stoga našu iskrenost, naše uzdanje, i našu 
strpljivost; iz tog razloga se i govori o "životnim iskušenjima." Šesto, 
Bog od nas neće tražiti da odgovaramo za ono što drugi rade, niti za 
ono što nas zadesi bez da smo sami za to odgovorni; On će tražiti da 
odgovaramo samo za ono što smo sami učinili. Sedmo, i posljednje, 
sreća nije za ovaj život, nego za slijedeći; savršenstvo nije od ovog 
svijeta, a posljednja riječ pripada Blaženstvu. 


+ Čovjek ne smije izgubiti iz vida činjenicu da je ego, koji se nalazi u 
nedaćama, smješten izvan našeg istinskog bića; da poteškoća, koja 
nas muči, zahvata vanjski ego i da ne obuhvata naše istinsko biće. 


= Jedan od prvih uvjeta sreće je odbacivanje površne i habitualne 
potrebe da budemo sretni. Ali ovo odbacivanje ne može doći iz 
praznine; ono mora imati značenje, a to značenje ne može a da ne 
dođe odozgo, iz onog što čini naš sami razlog postojanja. Zapravo, za 
mnoge ljude, kriterij vrijednosti života je pasivno osjećanje sreće, koje 
je, o prirori, određeno vanjskim svijetom; kada se ovo osjećanje ne 
javlja, i kada ono blijedi — što može imati subjektivne, jadnako kao i 
objektivne razloge — oni postaju uznemireni i obuzeti pitanjem: 
"Zašto nisam sretan kao što sam bio nekada?" očekujući da se desi 
nešto što će vratiti njihovo osjećanje sreće. Sve ovo je — nije potrebno 
ni reći — jedan savršeno svjetovan stav, i stoga stav koji je neuskladiv 
sa bilo kojim imalo duhovnijim perspektivama. Postati zatvoren u 
zemaljsku sreću znači načiniti pregradu između čovjeka i Neba. 


Život u ljudskom društvu potiče pojavu društvenih poroka, ali to 
nije razlog da im se čovjek ne odupire, baš naprotiv. Pobjeda nad 
porocima dug je prema ljudima iz naše sredine, baš kao i prema Bogu 
koji nas promatra i koji će nam suditi. 

Prije svega, tu se zatiče ponos: to znači precjenjivati sebe, dok 
podcjenjujemo druge; to je odbijanje da prihvatimo poniženje kada 
ga sama priroda stvari zahtijeva; i ipso facto to znači vi— djeti kao 
poniženje svaki stav koji naprosto otkriva naša ograničenja. 

Nakon toga dolazi egoizam: to znači misliti samo o vlastitim in-— 
teresima i stoga zaboravljati interese drugih. | upravo u ovome 
odjeljku nalaze se egocentrizam i narcisoidnost, ne zaboravljajući 
razdražljivost. 

Glupost je nedostatak razlučenja između suštinskog i sporednog), i, 
kao rezultat toga, ona moralna ružnoća koja se naziva sitničavost; to 
je također nedostatak smisla za mjere, i dakle za prioritete. 

Opakost je volja da naudimo drugome, na ovaj ili onaj način; to je 
posebice ogovaranje, potvora, i Zavist. 

Dvoličnost se sastoji iz praktikovanja svih poroka dok praktikujemo 
duhovne vježbe, koje u ovome kontekstu postaju svetogrđima. 


= Čovjek je podvrgnut dvama polovima privlačenja: polu vanjskoga 
svijeta i polu središta. Povučen prema vanjskome, on uranja u požudu 
i strepnju; povučen prema unutarnjem, on nalazi izvjesnost i mir. Za 
čovjeka, vanjskost je pravo, a unutarnjost dužnost. Mi imamo pravo 
na vanjskost u mjeri u kojoj smo ljudi, ili zato što jesmo ljudi; i mi 
moramo ozbiljiti unutarnje — dakle živjeti prema unutarnjem — zato 
što naša duhovna supstanca nije od svijeta ovoga; a prema tome, ni 
naša sudbina. 

Vanjsko je dimenzija akcidenata; unutarnje je dimenzija supstance. lli 
da kažemo drugačije: vanjsko je dimenzija oblika; unutarnje je 
dimenzija suštine. Kada čovjek postigne balans između unutarnjeg i 
vanjskog, vanjsko se više ne izjednačava sa pohotom i strepnjom; 
ono, na izvjestan način, postaje pounutarnjenim, a njegovi oblici 
providnim. To znači vidjeti supstancu u akcidentima, ili suštinu u 
oblicima. 


+ Ko kaže vanjski čovjek, kazao je preokupacije svijeta, ili čak 
svjetovnost: zapravo, u svakome čovjeku postoji težnja da se 
pretjerano veže za ovaj ili onaj element prolaznog života ili da o 
njemu previše brine, a nečastivi to koristi da bi nam zadao nevolje. 
Također, tu je i želja da budemo sretnijim nego što jesmo, ili želja da 
ne podnosimo nikakve nepravde, čak ni one najsitnije, ili želja da 
uvijek razumijemo sve, ili da nikada ne budemo razočarani; sve ovo 
spada u područje tanane svjetovnosti, kojoj se moramo suprotstaviti 
smirenom odijeljenošću, počelnom i uvodnom izvjesnošću Onoga što 
je jedino bitno, a potom strpljenjem i pouzdanjem. Kada nikakva 
pomoć ne dolazi s Neba, to je zato što je u pitanju poteškoća koju mi 
možemo i moramo riješiti posredstvom onoga što nam je Nebo dalo 
na raspolaganje. Na apsolutan način, nužno je svoju sreću naći u 
molitvi; to znači da je nužno naći u molitvi sreću dostatnu da nam ne 
dozvoli da se pretjerano zaokupimo stvarima ovoga svijeta, imajući na 
umu da neskladnosti moraju postojati, i da je svijet to što jeste. 


= Prvi kriterij duhovnosti je to da čovjek očituje svoju svjest 

o neusporedivnosti između Zbiljnog i pričinskog, Apsolutnog i 
relativnog, Boga i svijeta. Drugi kriterij je da čovjek očituje svoj izbor 
Zbiljnog: da razumije neodloživu nužnost aktivnog vezivanja za 
Zbiijno, odnosno jednog konkretnog, izvršnog i spasujućeg odnosa sa 
Bogom. Treći uvjet je da čovjek, znajući da Zbiljno je Vrhovno Dobro i 
da, shodno tome, Ono sadržava i očituje svu ljepotu, prilagodi sebe 
Zbiljnome svom svojom dušom; jer ono za šta zna da je savršeno, i 
ono što želi dosegnuti, on također mora biti, a on to i jeste kroz vrline, 
i nikako drugačije. 


= Sve dogme, i svi propisi, kao i sva sredstva religije imaju svoj 
dostatni razlog u trima temeljnim pozvanjima čovjekovim: u ra- 
zlučenju, u praksi, i u vrlini. 


= Suštinska funkcija ljudske inteligencije je razlučenje između 
Zbiljnog i prividnog ili između Trajnog i netrajnog, dok je suštinska 
funkcija volje vezivanje za Trajno ili za Zbiljno. Ovo razlučenje i ovo 
vezivanje su sama bit sve duhovnosti; uzneseni do svojih krajnjih 
granica, ili svedeni na svoju najčišću supstancu, oni tvore 
ispodpočivajuću univerzalnost u svakom velikom duhovnom predanju 
čovječanstva, ili ono što bi se moglo nazvati religio perennis; to je ona 
religija koju slijede mudraci, religija koja je uvijek i nužno utemeljena 
na formalnim elementima božanske institucije. 


+ Pojam Apsolutnog i ljubav prema Bogu su bez početka i bez kraja, i 
upravo po njima, i zbog njih, čovjek posjeduje svoju besmrtnost; to će 
reći da pojam Apsolutnog i ljubav prema Bogu tvore samu suštinu 
ljudske subjektivnosti — subjektivnosti koja je dokaz i Boga i naše 
besmrtnosti, i koja, pravo govoreći, predstavlja bogojavljenje. 
Besmrtna duša nije počela s rođenjem; ona je božanski duh kojeg je 
Bog nadahnuo u čovjeka u trenutku stvaranja. To je i razlog zašto je 
čovjek, u mjeri u kojoj je prilagođen svojoj prirodi, a time i svome 
pozivu, bez početka; i dakle, "nestvoren" — kako bi neki rekli. Pojam 
Apsolutnog i ljubav prema Bogu su vječni. 


će 


= "Vidjeti Boga posvuda" suštinski znači: vidjeti da mi nismo, i da 
samo On jest. Ukoliko, iz izvjesnog ugla, poniznost može biti nazvana 
najvećom od svih vrlina, to je zato što ona, u krajnjemu razmatranju, 
podrazumijeva obustavu egoizma, i ni radi čeg drugog. Sa malom 
izmjenom stajališta, isto bi se moglo reći i za svaku drugu vrlinu: 
savršeno milosrđe znači izgubiti sebe zarad Boga, jer čovjek ne može 
izgubiti sebe u Bogu bez da pri tome daruje sebe ljudima. Ako je 
ljubav prema bližnjemu kapitalna, na strogo ljudskoj ravni, to nije 
samo zato što je "bližnji," u krajnjemu razmatranju, "Sepstvo" kao i 
"mi," već i zato što je ovo ljudsko milosrđe — ili ovo projiciranje u 
"drugoga" — jedini mogući način za većinu ljudi da se odvoje od 
svoga "ja"; manje je teško projicirati ego u "drugoga" nego izgubiti 
ego zarad Boga, iako su ove dvije stvari nerazdvojivo vjenčane. 


Biti sam sa Bogom: ispravnost ove namjere zahtijeva da ne smije 
biti ničega lažnog u ovoj Želji sa svetom usamljenošću. Neko ne može 
željeti da bude sam s Bogom zato što podcjenjuje ljude — to bi bilo 
isto što i reći da nam je samo Bog dovoljno dobar i da mi ne 
pripadamo čovječanstvu — niti zato što neko precjenjuje sebe, pravo 
rečeno. U ovoj svetoj želji ne smije biti ni ogorčenja ni ponosa; duša 
koja se izolira pred Bogom mora imati osjećanje dobre volje i 
poštovanja prema ljudima iz svog okruženja, ona ne smije imati 
nikakvog osjećanja osobne uzvišenosti ili negodovanja. Pa ipak, 
čovjek ima savršeno pravo da zna da je svijet loš svijet, a ne svi ljudi 
— i čak ga se ne može ni spriječiti da toga bude svjestan, jer to tvori 
dio razlučenja. Ali on nije jedini koji ima ovu svjesnost, niti je jedini 
koji voli Boga; a niti je jedini kojeg voli Bog, pravo rečeno. 


ce 


Šta je svijet ako ne tok oblika, i šta je život ako ne čaša koja je, 
naizgled, postala ispražnjena između dvije noći? | šta je molitva, ako 
ne jedino postojano mjesto — mjesto mira i svjetlosti 
— u ovom svemiru satkanom od sna, i kapija koja vodi ravno u sve 
ono što su svijet i život uzaludno tražili? U životu čovjekovom, ove 
četiri izvjesnosti su slijedeće: sadašnji trenutak, smrt, susret s Bogom, 
vječnost. Smrt je izlaz, svijet koji se zatvara; su— sret s Bogom je 
poput otvaranja prema blještavoj i nepromjenljivoj beskrajnosti; 
vječnost je punina bivanja u čistoj svjetlosti; a sadašnji trenutak — u 
našemu trajanju — je gotovo nedokučivo "mjesto" u kojem smo već 
vječni — jedna kap vječnosti usred protoka oblika i melodija. Molitva 
daje zemaljskom trenutku svoju punu težinu vječnosti i svoje 
božanske vrijednosti; ona je sveta barka koja nosi svoj tovar, kroz 
život i smrt, prema dalekoj obali, prema tišini svjetlosti — ali u suštini, 
ona nije molitva koja premošćuje vrijeme dok se ponavlja, ona je 
vrijeme koje, takorekuć, zastaje pred već nebeskom jedinstvenošću 
molitve. 


- Čovjek moli, i molitva čini čovjeka. Svetac je i sam postao molitva, 
mjesto susreta zemlje i Neba; on stoga sadrži cijeli svemir, 

i cijeli svemir moli s njim. On je svugdje gdje priroda moli, i on moli 
zajedno s njom i u njoj: u planinskim vrhovima, koji dodiruju prazninu 
i vječnost; u cvijeću, koje širi svoj miris; u bezbrižnoj pjesmi ptica. 
Onaj ko je živio u molitvi, nije živio uzalud. 

Frithjof Schuon (1907-1998.) bio je 
metafizičar, filozof, pjesnik, i duhovni 
učitelj. Poznat je kao autoritet u polju 
filozofije, duhovnosti, i religije, i slovi za 
jednog od najistaknutijih izlagatelja re/igio 
perennis. Napisao je preko dvadeset knjiga 
o metafizičkim i etničkim temama i preko 
tri hiljade duhovnih didaktičkih pjesama 
koje-neki uspoređuju i sa samom Mesne- 
vijom; Njegove spise podjednako uvaža- 
yaju i naučni i duhovni autoritčti. Jedan od takvih primjera je 
= i nobelovac Thomas S. Eliot; vjerovatao najznačajniji engleski 

;: sni XX stoljeća, kojije o Schuonovoj prvoj knjizi (O /rans- 
cendentnom jedinstvu rekeija) zapisao slijedeće: "Nisam se susreo sa 
impresivrijim radom u selom studijama orijentalnih i 
Skemdentalpih religija. - " 


sLjudi katkada govore da im se spisi Frithjofa Schuona doi- 
= Škim; —— lično ne Guje ovo mišljenje, pošto smatram 


